मीराबाई की जन्मभूमि मेड़ता नगर (जोधपुर) में थी। बाल्यकाल से मीरा कृष्ण की भक्त हो गई। मीरा की चित्तौड़ के राणा साँगा के सुपुत्र भोजराज से सगाई हुई। मीराबाई का मन रंगीले श्यामसुन्दर में डूब चुका था। वह अपने गिरधर गोपाल को साथ ले ससुराल आ गई। वहाँ मीरा की कृष्ण भक्ति से सभी अप्रसन्न थे। अतः ससुराल वालों ने मीरा को जान से मारने की योजना बनाई। उसे रहने के लिए महल में अलग कोठरी दे दी। वहाँ मीरा दिन-रात गिरधर गोपाल से लाड़ लड़ाती रहती तथा सेवा-पूजा करते हुए उन्हीं के गुणों का गान करती। मीरा को संतों का सत्संग सदैव अच्छा लगता था।